ACTA DE LA SESSIÓ  ESPECIAL ( Constitutiva) CELEBRADA PEL PLE DE L'AJUNTAMENT DE VILAPLANA  EN DATA ONZE DE JUNY  DE  2011
DATA: 11.06.2011
HORA COMENÇAMENT: 12:00 h

HORA ACABAMENT: 12’27 h

LLOC: SALA D'ACTES DE L'AJUNTAMENT

MODALITAT: SESSIÓ  ESPECIAL ( Constitutiva)

Actua com a Secretari el Sr. Jordi M. Olivé i Avila, Secretari-Interventor  de l'Ajuntament de Vilaplana.

Hi assisteixen : 

Tomàs Bigorra i Munté , Regidor 

Jaume Cabre i Salvat, Regidor 

Xavier Mariné i  Hugas , Regidor 

Jordi Mateu  Huguet, Regidor 

Jaume Huguet Ferre, Regidor 

Anna Gallisà Mestre, Regidor 

Enric Prats Bové, Regidor 

S'obre la sessió amb el següent ordre del dia:

1. Constitució de la mesa d’edat d’acord amb els articles 37.2 del ROF i 195 de la LOREG. 

2. Comprovació de credencials dels senyors regidors electes. 

3. Promesa o jurament dels senyors regidors . 

4. Declaració de la constitució de la Corporació 

5. Elecció de l’alcalde en la forma que s’assenyala a l’article 196 de la llei electoral. 

6. Jurament o promesa de l’alcalde electe i presa de possessió del seu càrrec. 

7. Donar compte per part del secretari  interventor , de les existències en caixes i bancs.  

8. Acta de cloenda de la sessió.  

1er.- CONSTITUCIÓ DE LA MESA D’EDAT D’ACORD AMB  ELS ARTICLES 37.2 DEL ROF i 195 DE LA LOREG. 

Pel Secretari es requereix als membres electes per tal de que es constitueixi la mesa d’edat que haurà d’ estar formada pel Regidor de més edat i el de menor edat, tal com disposa 
l’article 37.2 del R.D. 2568/1986, de 28 de novembre,ROF i l’article 195 de la llei orgànica del règim electoral general . La Mesa queda formada pels Sr. Jaume Cabré Salvat  com a Regidor de més edat , que actua com a President i el Sr. Xavier Mariné Hugas com a més jove que actua com a vocal , i com a  Secretari el de la Corporació . 

2n.- COMPROVACIÓ DE CREDENCIALS DELS SENYORS REGIDORS ELECTES. 

La Mesa comprova les credencials de cada un dels regidors electes , d’acord amb les certificacions trameses per la Junta Electoral de Zona. 

3r.- PROMESA O  JURAMENT DELS SENYORS REGIDORS .  

A continuació el Sr. President de la Mesa  demana als Srs. Regidors electes perquè de conformitat amb la redacció del R.D. 707/1979 de 5 d’abril prenguin possessió del seu càrrec . 

Comença el Sr. Tomàs Bigorra, després el Sr.  Jordi Mateu, els quals manifesten que per imperatiu legal prometen el seu càrrec de regidor per la seva consciència i honor complir fidelment les obligacions del càrrec de Regidor de l’Ajuntament de Vilaplana, amb lleialtat al Rei, i guardar i fer guardar la constitució i l’Estatut d’Autonomia de Catalunya, a continuació el Sr. Jaume Huguet  i la Sra. Anna Gallisà que prometen el seu càrrec, tot seguit ho fa el Regidor Sr. Enric Prats que també promet el seu càrrec  i per acabar ho fan els membres de la Mesa , és a dir, el Sr. Xavier Mariné que també promet per imperatiu legal com a vocal i finalment el Sr. Jaume Cabré Salvat  com a President que també promet el seu càrrec de Regidor per imperatiu legal . El President de  la Mesa declara constituïda la Corporació municipal .

4r.- DECLARACIÓ DE LA CONSTITUCIÓ DE LA CORPORACIÓ . 

El President de la Mesa Sr. Jaume Cabré   demana als assistents quins regidors es presenten al càrrec d’Alcalde . 

Manifesta la seva voluntat de ser elegits com Alcalde, el  Sr. Tomàs Bigorra i Munté com a cap de la candidatura “ Units per Vilaplana- ERC- Acord Municipal. A continuació es procedeix a la votació .
 5.- ELECCIÓ DE L’ALCALDE EN LA FORMA QUE S’ASENYALA A L’ARTICLE 196 DE LA LOREG
Es procedeix a l’elecció d’Alcalde President d’aquesta Corporació . Previament s’ha instal·lat una urna per tal de que els Srs. regidors vagin introduint les seves paperetes . Els membres de la mesa voten els últims , primer el de menor edat i després el de major edat . Una vegada finalitzat n’efectuen l’escrutini en veu alta . El resultat és el següent : 

· Sis vots a favor del Sr. Tomàs Bigorra i Munté 

· Un vot en blanc .  

Una vegada conegut el resultat de la votació , queda elegit com a nou Alcalde-President   el Sr. Tomàs Bigorra i Munté com a cap de llista de la candidatura Units per Vilaplana-ERC-Acord Municipal  , el qual ha obtingut sis vots a favor , és a dir , ha obtingut la majoria absoluta dels membres que formen aquesta Corporació Local. 

6.- JURAMNET O PROMESA DE L’ALCALDE ELECTE I PRESSA DE POSSESSIÓ DEL SEU CÀRREC.

A continuació el Sr. Tomàs Bigorra i Munté , passa a prometre el seu càrrec d’ Alcalde de Vilaplana , mitjançant la formula establerta pel R.D. 707/1979 de 5 d’abril manifestant en veu alta que “per imperatiu legal promet per la seva consciència i honor complir fidelment les obligacions del càrrec d’ALCALDE de Vilaplana amb lleialtat al Rei, i guardar i fer  guardar la constitució  i l’Estatut d’Autonomia de Catalunya.
A continuació tant el President com el Vocal  abandonen la Mesa  i cedeixen la Presidència al Sr. Alcalde , el qual cedeix la paraula als portaveus dels grups polítics municipals  de menor a major, convidant-los a donar si ho desitgen, una explicació del seu vot . 
Cada un dels grups representats a la Corporació fan una  explicació del seu vot. Comença el Sr. Enric Prats Bové manifestant l’agraïment a tots els vilatants que li han donat el suport i per altra banda manifesta el seu desig de treballar pel poble i per acabar dóna les gràcies i espera que en futur tenir més suport  . 

Tot seguit el Sr. Jaume Huguet Ferré explica que segons el seu grup l’alcalde ha de ser sempre la llista més votada  i en segon lloc que han donat el seu suport a l’ Alcalde Sr. Tomàs Bigorra perquè creuem que hem d’anar tots a una , han arribat a un principi d’acord , preveuen  tenir un any complicat i volen unir forces . 

7.-DONAR COMPTE PER PART DEL SECRETARI DE LES EXISTÈNCIES DELS VALORS EN BANCS I CAIXES. 

El Secretari de la Corporació de conformitat amb allò que estableix l’article 36.2 del ROF dóna compte de l’estat de tresoreria en els comptes de bancs i caixes, que és el següent: 

Caixa Tarragona  :   . . . . . . . . . . . .      14. 053,05.-€ 

Caixa Tarragona ( c. Cred) :  . . .. .      10.122,36.-€ ( del préstec de 80.000.-€) 

Caixa Rural    :        . . . . . . . . . . . .        3.253, 14.-€ 

8.- ACTA DE CLOENDA DE LA SESSIÓ. 

El Sr. Tomàs Bigorra i Munté com a nou Alcalde fa l’acta de cloenda donant les gràcies a totes les persones que han col·laborat en la seva elecció i manifesta :    

Srs. regidors, sra. regidora, sr. secretari, amics i amigues, veïns i veïnes... bon dia a tots.

En primer lloc vull donar la benvinguda als nous regidors Xavier Mariné, Jaume Ferré, Anna Gallisà i Enric Prats.

Aquest acte, el de constitució de l’Ajuntament, posa fi a un procés llarg i ple d’emocions que culmina amb l’elecció dels membres de la corporació i l’alcalde, que són les persones que hem de governar el present i el futur més pròxim del nostre poble.

Durant la campanya electoral, cada candidatura s’ha esforçat i ha exposat el programa i les propostes. Analitzats els continguts, es constata que hi ha grans coincidències programàtiques, si més no pel que fa a les propostes més importants.  

Els resultats de les eleccions del 22 de maig passat han estat clars i contundents, tot revalidant la majoria absoluta de la candidatura Units per Vilaplana- Esquerra- Acord Municipal, amb un 46,72 % dels sufragis i 4 regidors. 

Dels 7 regidors que conformen l’Ajuntament, 4 exerciran per primer cop, i això ha comportat una renovació important del consistori. Un d’aquests regidors nous és d’Units per Vilaplana, i també ho són els dos de CIU i el del PSC. En aquesta configuració renovada del consistori hi ha dipositada la voluntat i la il·lusió d’un poble, Vilaplana, per tirar endavant i assolir el millor. Entenem i entenc que no podem defraudar-los.

Les persones que conformen les llistes s’han compromès en campanya a aportar idees i a treballar en equip per sumar esforços amb l’únic objectiu de la millora del nostre poble, intentant fer-ho mitjançant la participació activa des de l’acció de govern a l’Ajuntament. 

Per això, Units per Vilaplana, a partir de l’endemà de les eleccions ens hem posat a treballar en aquest projecte per estructurar l’organigrama de l’Ajuntament d’acord amb la nova situació. 

S’ha creat la Junta de Govern, amb tots els grups representats, com a òrgan de coordinació entre regidories i pressa de decisions més immediates. S’han ofert inicialment regidories amb responsabilitats al regidors de CIU (Agricultura i Espai Públic, Promoció de la Salut i Comerç) i al PSC (Esports). També s’ha ofert la 2 tinença d’Alcaldia a CIU. 

S’ha arribat a un principi d’acord amb CIU i ara comença una nova etapa amb molta responsabilitat, plena d’il·lusió i molta feina. En 15 dies s’ha d’acabar de reorganitzar el cartipàs municipal, amb el qual ens hi sentim còmodes, i de quadrar-hi les necessitats i exigències, tant les materials com les humanes. Però caldrà afinar i ajustar-nos a les disponibilitats reals. En uns moments com els actuals, de grans dificultats per a les administracions i les persones, els veïns esperen molt de nosaltres!

La votació que s’acaba de produir per a l’elecció de l’alcalde té un significat transcendental i molt important perquè visualitza la confiança i el suport obtingut del conjunt de regidors que conformen el Consistori, i és fruit de les voluntats de treballar conjuntament en una mateixa direcció. 

El resultat obtingut en les eleccions del 22 de maig passat per la candidatura d’Units per Vilaplana ha estat molt clar. Tot i així, hem treballat decididament per buscar un encaix de totes les forces politiques al govern de l’Ajuntament. Perquè ens ho creiem i perquè n’estem convençuts. 

Però, finalment, la candidatura del PSC ha decidit lliurement votar en blanc. I jo em pregunto: on han quedat la receptivitat a les propostes fetes? I les voluntats expressades a bastament durant la campanya? On han quedat quan la resposta que es dóna a la proposta de govern és un rebuig frontal sense avís previ? Però el camí és llarg, molt llarg i feixuc, i al cap i a la fi el temps posarà les coses al seu lloc! 
El suport, en aquest cas de CIU, és un bon inici de mandat. No és un vot en blanc, no és una renuncia, cadascú actua des del seu punt de vista, però es allò de “tu al davant i nosaltres al darrere” o bé aquella expressió tan popular que és “fer pinya”. I en aquest cas de paraules plenes de sentit, de veres! Per tant no puc, no podem, estar més satisfets, tots plegats!

Com deia, la situació actual que ens toca viure és complexa i difícil, i, per si algú encara no se’n ha assabentat, a nosaltres ens afecta de ple. 

Per tant, ara i aquí demano a tots el regidors sense excepcions responsabilitat, implicació, treball, diàleg i coherència, com també us dic que no toleraré en cap cas la deslleialtat institucional. 

A partir d’ara només espero que el nostre treball compleixi les expectatives esperades i desitjades pel ciutadans que ens han fet confiança.

Molts èxits i molta sort!

I per acabar demana la presència dels nous regidors Srs. Xavier Mariné Hugas,  Sr. Jaume Huguet Ferré , Sra. Anna Gallissa Mestre i Enric Prats Bové als que els hi  va lliurar l’escut de Vilaplana 

I no havent-hi cap més assumpte a tractar , s’aixeca la sessió quan són les 12:27 hores del migdia  de que jo el Secretari en dono fe, amb el Vistiplau del Sr. Alcalde President de la Corporació. 

